Британския Гранд Флийт числено превъзхожда Флота на откритото море в съотношение 3/2, макар в първите години на войната да има равенство на силите. В интерес на истината то е постигнато по-скоро заради разпилените сили на британците, отколкото от активните действия на германските ВМС. В последващите години съотношение се променя в полза на британския флот. Поради тази причина Хохзеефлоте избягва открити стълкновения с Гранд Флийт и предпочита стратегията на рейдове в Северно море с цел примамване на част от Гранд Флийта, отрязването ѝ от основните сили и последващото ѝ унищожение. Въпреки това Сраженията в Хелголандския залив (28 август 1914 г.), при Догер банк (24 януари 1915 г.) и Ютландското сражение (31 май 1916 г.) не оказват решаващо въздействие на съотношението на силите в Северно море.